stanford-oval/wikipedia huggingface dataset:
חזיריים
מיון

מיני החזיריים נפוצים ברחבי אירופה, אסיה עד הפיליפינים, ואפריקה. חזיר הבית, הופץ בידי האדם לאזורים רבים בעולם בהם לא היו חזירים ובחלקם הפך למין פולש. תיעוד המאובנים של המשפחה מרחיק עד לאוליגוקן באירופה ובאסיה, ולמיוקן באפריקה.
המינים החיים כיום מחולקים לשישה סוגים:
| שם | שם מדעי | מינים | מין לדוגמה | תמונה |
| --- | --- | --- | --- | --- |
| בבירוסה | Babyrousa |  בבירוסה מצויה (B. babyrussa)  בבירוסת בולה בטו (B. bolabatuensis)  בבירוסת צפון-סולאווסי (B. celebensis)  בבירוסת טוג'יאן (B. togeanensis) | בבירוסת צפון-סולאווסי |  |
| חזיר יבלות | Phacochoerus |  חזיר יבלות מצוי (P. africanus)  חזיר יבלות מדברי (P. aethiopicus) | חזיר יבלות מצוי |  |
| חזיר | Sus |  חזיר מזוקן פאלאווני (Sus ahoenobarbus)  חזיר מזוקן (Sus barbatus)  חזיר יבלות ויסאיאני (Sus cebifrons)  חזיר יבלות סולוואסי (Sus celebensis)  חזיר יבלות מינדוראי (Sus oliveri)  חזיר יבלות פיליפיני (Sus philippensis)  חזיר בר (Sus scrofa)  חזיר ורוקוזי (Sus verrucosus) | חזיר יבלות ויסאיאני |  |
| חזיר יער ענק | Hylochoerus  | חזיר יער ענק (Hylochoerus meinertzhageni) | חזיר יער ענק |  |
| חזיר גמדי | Porcula | חזיר גמדי (Porcula salvania) | חזיר גמדי |  |
| חזיר אדום | Potamochoerus |  חזיר נהרות (Potamochoerus porcus)  חזיר הסבך (Potamochoerus larvatus) | חזיר נהרות |  |

מיון:
תת-משפחה Cainochoerinae - נכחדה
סוג Albanohyus
סוג Cainochoerus
תת-משפחה Hyotheriinae
סוג Aureliachoerus
סוג Chicochoerus
סוג Chleuastochoerus
סוג Hyotherium
סוג Nguruwe
סוג Xenohyus
תת-משפחה Listriodontinae - נכחדה
שבט Kubanochoerini
סוג קובנוכרוס (Kubanochoerus)
סוג Kubwachoerus
סוג ליביוכרוס (Libycochoerus)
סוג מגלוכרוס (Megalochoerus)
שבט Listriodontini
סוג Eurolistriodon
סוג Listriodon
שבט Namachoerini
סוג Lopholistriodon
סוג Namachoerus
תת-משפחה חזירים (Suinae)
שבט Suini
סוג Eumaiochoerus - נכחד
סוג Hippopotamodon - נכחד
סוג Korynochoerus - נכחד
סוג Microstonyx - נכחד
סוג ומין יחיד חזיר גמדי (Porcula salvania)
סוג חזיר (Sus)
שבט Potamochoerini
סוג סלבוכרוס (Celebochoerus) - נכחד
סוג ומין יחיד חזיר יער ענק (Hylochoerus meinertzhageni)
סוג Kolpochoerus - נכחד
סוג חזיר אדום (Potamochoerus)
סוג Propotamochoerus - נכחד
שבט Hippohyini - נכחד
סוג Hippohyus
סוג Sinohyus
סוג Sivahyus
שבט Phacochoerini
סוג מטרידיוכרוס (Metridiochoerus) - נכחד
סוג חזיר יבלות (Phacochoerus)
סוג Potamochoeroides - נכחד
סוג Stylochoerus - נכחד
שבט Babyrousini
סוג בבירוסה (Babyrousa)
תת-משפחה Tetraconodontinae - נכחדה
סוג Conohyus
סוג נוטוכרוס (Notochoerus)
סוג Nyanzachoerus
סוג Parachleuastochoerus
סוג Sivachoerus
סוג Tetraconodon
סוגים נוספים
סוג Hemichoerus - נכחד
סוג Hyosus - נכחד
סוג Kenyasus - נכחד
סוג Schizochoerus - נכחד
סוג Sinapriculus - נכחד
אנטומיה

למשפחת החזיריים גודל גוף בינוני בצורת חבית ומשקל המגיע עד ל-350 ק"ג. עורם עבה ובעל שיער דליל. עיניהם קטנות וממוקמות במרום הגולגולת. האוזניים בינוניות ומחודדות, לעיתים בעלות שיער. האף, שהוא בר־תנועה, ומצויד בדיסקית סחוס עגולה ושטוחה מלפנים בה פתחי הנחיריים, משמש לנבירה באדמה ולכן הוא גרמי בקצהו. במינים אחדים מצויים קרניים. לחזירים ארבע אצבעות ככל מכפילי הפרסה — השלישית והרביעית, הגדולות במקצת, אינן מחוברות יחד כפרסה ואף מתרחבות בהליכה על קרקע בוצית.
התנהגות

החזיריים אוכלי כל. מזונם כולל פטריות, עלים, שורשים, פירות, חלזונות, תולעים וביצים. הם מחפשים ומוצאים את מזונם באמצעות אפם הגמיש וגפיהם הקדמיות. הדעות הקדומות הנפוצות על המשפחה, על היותם גרגרנים ומלוכלכים, אינן נכונות: החזיריים אוכלים את הנחוץ להם בלבד ו"מתלכלכים" רק בעת אמבטיות הבוץ החביבות עליהם.
רוב המינים חברותיים וחיים לצד האדם, אולם במקרים רבים הם גורמים נזק רב ליבול וכן מעבירים מספר מחלות.
גלריה

חזיר פיליפיני
בבירוסת צפון-סולאווסי
חזיר בית
חזיר המשמש כחיית מחמד
פוחלץ של חזיר יער ענק
הערות שוליים

↑  מילון בעלי חיים: נכר (תשל"ב), 1972, באתר האקדמיה ללשון העברית
| --- | --- |
בקרת זהויות :  NLI: 987007543725805171  BnF: cb119650516 (data)  LCCN: sh85129751  NKC: ph124555 
עדר חזירים
חזיר הסבך
חזיר בר.
חזיר מזוקן
זוגניים

| זוגניים |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: זוגנאים
משפחה:: זוגניים
שם מדעי
 Zygophyllaceae ‏בראון, 1814
זוגניים (שם מדעי: Zygophyllaceae) היא משפחה בסדרת הזוגנאיים (Zygophyllales), הכוללת כ-22 סוגים. מבין כ-293 מיני המשפחה, כ-21 מינים גדלים בארץ ישראל, בעיקר בחבלי הארץ המדבריים.
תיאור המשפחה

משפחה זו מייצגת צורות חיים שונות, אך צורת חיים של בן-שיח, כלומר צמח נמוך ומעוצה בחלקו התחתון - היא הנפוצה במשפחה זו.
מיני משפחה זו נפוצים הן בעולם החדש והן בעולם הישן, בעיקר באזורים מדבריים ומדבריים למחצה. העלים של חלק ממיני המשפחה הם עלים בשרניים. יש הגורסים, שבהשוואה ביוגאוגרפית, צמחי משפחה זו (יחד עם צמחים אחרים) מחליפה בעולם הישן את הקקטוסים של העולם החדש. כלומר, בעוד הקקטוסים נפוצים במיניהם הרבים באזורים שחונים למחצה ביבשת אמריקה, בעולם הישן המינים הרב-שנתיים השולטים מגיעים ממשפחות הסלקיים בעיקר, והזוגניים במידה פחותה. המשותף בין משפחות אלה למשפחת הקקטוסים הוא בשרניות ברוב המינים, התאמות נוספות ליובש, שליטה מספרית בבית הגידול ורב-שנתיות. הדוגמה הטובה ביותר לכך בארץ, הוא המין זוגן השיח.
קיימות השקפות סיסטמיות שונות באשר למשפחה זו. בשל הבדלים מורפולוגיים ניכרים יש המחשיבים אותה כסדרה עצמאית. ערך זה עוסק במשפחה על-פי החלוקה המסורתית, אין לראות זאת קביעה מדעית אלא שיקול עריכה בלבד המתאים למקורות המידע העבריים הקיימים.
מאפייני המשפחה

כאמור, צורות החיים במשפחה זו מגוונת- שיחים, בני שיח, עצים ועשבים.
סידור העלים על הגבעול של בני משפחה זו הוא מנוגד- כלומר, מכל מפרק יוצאים שני עלים. במינים רבים קיימים עלי לוואי.
הפרחים לרוב נכונים- דהיינו, בעלי סימטריה רדיאלית מושלמת. הפרחים הם דו-מיניים לרוב, משמע שקיימים בהם איברים האופייניים לפרח נקבי וזכרי כאחד.
איברי הפרח השונים- עלי גביע, עלי כותרת, עמודי העלי וכן הלאה- מספרם לרוב הוא 4–5 או כפולה שלהם.
הפרי של בני משפחה זו הוא מטיפוס הלקט או מפרדת. לעיתים רחוקות הפרי הוא עסיסי כמו בסוג זקום.
חשיבות המשפחה לצמחיית הבר של ארץ ישראל

כאמור, בצמחיית ארץ ישראל מיוצגים 22 מינים ממשפחה זו. הם נמנים עם 8 סוגים.
פרט למין אחד, כל המינים מצויים בחבלי הארץ המדבריים כדוגמת הנגב ומדבר יהודה. מינים נוספים מופיעים גם בחבלי הצומח הים תיכוני בישראל, בצורה משנית.
המינים הנפוצים ממשפחה זו הם זוגן השיח, מיני פגוניה שונים וקוטב מצוי.
לעומתם, 10 מינים נחשבים לנדירים ו-5 מינים נחשבים למינים אדומים - כלומר צמחים הנמצאים בסכנת הכחדה חמורה בתחומי מדינת ישראל. מינים אלה הם: זצניה מזרחית, 2 מינים מהסוג קוטב, המין פגוניה צרת עלים והמין זוגן לבן. כמו כן המין זקום מצרי הוא נדיר ביותר, אך אינו נחשב למין בסכנת הכחדה כיוון שהוא מוגן במספר שמורות טבע.
סוגי המשפחה המיוצגים בצמחיית ארץ ישראל

מובאים בסדר סיסטמטי
שבר (צמח) (peganum)
אבי-ארבע (tetradiclis)
זצניה (seetzenia)
פגוניה (fagonia)
זוגן (zygophyllum) הכולל את המין זוגן השיח
קוטב (צמח) (tribulus)
זקום (balanites) הכולל את המין זקום מצרי
הערות שוליים

↑  Zygophyllaceae R.Br., POWO plants of the World Online – Royal Botanic Gardens, Kew
↑  Zygophyllaceae R.Br., WFO Plant List – World Flora Online, ‏June 2024
↑  זוגניים, באתר צמחיית ישראל וסביבתה
| --- | --- |
בקרת זהויות :  NLI: 987007536668805171  LCCN: sh85150086  NKC: ph845026
זיו אבירם

| --- | --- |

זיו אבירם, 2021
 לידה:  1959 (בן 65 בערך) ברית המועצות
 מדינה:  ישראל
 ידוע בשל:  ניהול חברת מובילאיי
 השכלה:  אוניברסיטת בן-גוריון
 מקצוע:  מהנדס תעשייה וניהול, מנהל, איש עסקים
זיו אבירם (נולד בשנת 1959) הוא מיליארדר ישראלי, יו"ר פעיל משותף בחברת אורקם טכנולוגיות ובעבר נשיא ומנכ"ל חברת מובילאיי.
ביוגרפיה

זיו אבירם נולד ב-1959. לאחר שירותו כקצין בחיל הרגלים, החל ללמוד הנדסת תעשייה וניהול באוניברסיטת בן-גוריון בנגב וסיים בשנת 1984.
כיהן כמנכ"ל רשת כתר ספרים וכמנכ"ל רשת הנעליים גלי. בשנת 1993 מונה למנכ"ל פארק המים "אטרקציה" בים המלח.
בשנת 1999 ייסד אבירם (יחד עם פרופ' אמנון שעשוע) את חברת מובילאיי וכיהן כנשיא וכמנכ"ל החברה עד מכירתה. בשנת 2010 ייסד (יחד עם פרופ׳ שעשוע) את חברת אורקם וכיהן כנשיא ומנכ"ל במשך 11 שנה. כיום הוא מכהן כיו״ר פעיל משותף של החברה.
לאחר רכישת מובילאיי על ידי אינטל תמורת 15.3 מיליארד דולר בשנת 2017, פרש אבירם מהחברה ועבר להתמקד בניהול חברת אורקם. בשנה זו הפך לעמית כבוד של המרכז הבינתחומי הרצליה.
לאחר פרישתו ממובילאיי הפך אבירם גם ליועץ ומשקיע בעשרות חברות טכנולוגיה. בין השאר השקיע בחברת REE המפתחת פלטפורמות לתעשיית הרכב, בתבל המפתחת רחפנים לקטיף פירות, ובבילדטוס המייצרת מערכת לניהול אתרי בנייה על ידי ניתוח תמונות המותקנות על קסדות העובדים. בנוסף הפך שותף לקבוצת תדהר בפרויקט מלונאות ומגורים בשדרות רוטשילד בתל אביב.
בשנת 2019 ייסד אבירם יחד עם יוסי בן עמרם וחגי גרינשפון את חברת מדיקיין, והוא משמש כיושב הראש של החברה. מדיקיין עוסקת במחקר ופיתוח, ייצור ושיווק של תרופות המשלבות מרכיבים מצמח הקנאביס ומרכיביו. בחודש מאי 2023 הודיעה מדיקיין על הפסקת פעילות גידול ושיווק קנאביס בישראל.
בשנת 2021 הקים ביחד עם ארבעת ילדיו את קרן משפחת אבירם (ע"ר). הקרן פועלת בתחומים: חדשנות וטכנולוגיה, חינוך, אהבת הארץ וחיבור לטבע, מדע, מחקר ורפואה. הקרן השיקה ב-2021 את “Aviram Awards - Tech For Humanity”, תחרות לאיתור מיזמים משני מציאות במזרח התיכון.
אבירם הוא אלמן ואב לארבעה, מתגורר בתל אביב.
הערות שוליים

↑  המרכז הבינתחומי הרצליה חולק כבוד לזיו אבירם, באתר אוניברסיטת רייכמן
1 2  ברכות למייסד מובילאיי ובוגר אוניברסיטת בן-גוריון זיו אבירם (באנגלית), באתר אוניברסיטת בן-גוריון בנגב
↑  אמנון יוסף, מנהלי פארק מים: אשת סגן השר פנחסי התחמקה מתשלום, חדשות, 18 ביולי 1993
↑  מייסד מובילאיי זיו אבירם פורש לאחר השלמת עסקת ה-15 מיליארד דולר עם אינטל (באנגלית), באתר פייננשל טיימס
↑  נתנאל אריאל, "אנחנו נהיה אינטל של עולם הרכב", באתר ביזפורטל, 23 ביולי 2021
↑  הרובוטים לקטיפת פירות של תבל גייסו 20 מיליון דולר מענקי החקלאות האסייתיים ומ-AgFunder (באנגלית), באתר AFN
↑  שלומית צור, שותף חדש לתדהר בפרויקט רוטשילד 10: מייסד מובילאיי זיו אבירם, באתר כלכליסט, 1 ביולי 2020
↑  גלי וינרב, ‏"אין היום חברת תרופות גנרית שלא מחפשת להיכנס לקנאביס", באתר גלובס, 7 במרץ 2021
↑  "עוד חלום שהתנפץ: חברת הקנאביס של מייסד מובילאיי זיו אבירם התפרקה", באתר קנאביס (מגזין)
↑  קרן משפחת אבירם, באתר "גיידסטאר ישראל"
↑  אודות, באתר קרן משפחת אבירם
↑  אסף גולן, פורבס וקרן אבירם יעניקו פרס של חצי מיליון דולר למיזם משנה מציאות שיגיע מהמזרח התיכון, באתר ישראל היום, 1 בנובמבר 2021
חצי האי בר

| --- | --- |

 נתונים גאוגרפיים
 מיקום:  ים אמונדסן 
 קואורדינטות:  74°35′00″S 111°00′00″W﻿ / ﻿74.5833°S 111°W﻿ / -74.5833; -111
 נתונים מדיניים
 אוכלוסייה:  0
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחצי האי בר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיחצי האי בר
 
חצי האי בר (באנגלית: Bear Peninsula) הוא חצי אי רחב, ממזרח לחצי האי מרטין, בחוף וולגרין, בארץ מרי בירד שבאנטארקטיקה.
אורכו של חצי האי 80 קילומטרים ורוחבו 40 קילומטרים.
חצי האי מכוסה קרח (למעט מחשופים בודדים לאורך שולי חצי האי).
שיא גובהו של חצי האי - 354 מטרים מעל פני הים.
היסטוריה > גילוי חצי האי

חצי האי מופה בהתבסס על תצלומי אוויר שבוצעו על ידי צי ארצות הברית במהלך מבצע קפיצה לגובה בינואר 1947.
היסטוריה > מקור השם

שמו של חצי האי ניתן לו על ידי הוועדה המייעצת לשמות אנטארקטיים.
האי נקרא על שם אניית צי ארצות הברית בר (USS Bear), שהייתה ספינת הדגל של חיל האוויר של ארצות הברית, וממנה בוצעו שלוש טיסות סיור בפברואר 1940 בהן התגלו חוף וולגרין והאי ת'רסטון. הספינה גם שימשה כספינת הדגל של ריצ'רד ביירד.
הערות שוליים

1 2 3 4 5 6 7  מידע גאוגרפי והיסטורי
↑  מידע גאוגרפי
חצי האי באחה קליפורניה

| --- | --- |

תמונת לוויין של חצי האי באחה קליפורניה
 נתונים גאוגרפיים
 מיקום:  צפון אמריקה
 קואורדינטות:  28°0′0″N 113°30′0″W﻿ / ﻿28.00000°N 113.50000°W﻿ / 28.00000; -113.50000
 סוג:  חצי אי
 שטח:  143,390 קמ"ר
 נתונים מדיניים
 מדינה:  מקסיקו מקסיקו
 אוכלוסייה:  4,020,000 (2012)
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו חצי האי באחה קליפורניה (למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו חצי האי באחה קליפורניה 
 
חצי האי באחה קליפורניה (בספרדית: Península de Baja California, תרגום מילולי: חצי האי קליפורניה התחתונה) הוא חצי אי, הממוקם בצפון-מערב מקסיקו. אדמתו של חצי האי מפרידה את האוקיינוס השקט ממפרץ קליפורניה. אורכו של חצי האי הוא 1,247 קילומטרים, החל ממקסיקלי שבמדינת באחה קליפורניה הנמצאת בצפונו, וכלה בקאבו סן לוקאס שבבאחה קליפורניה הדרומית, הנמצאת בדרומו.
חצי האי מופרד משטחה היבשתי של מקסיקו על ידי מפרץ קליפורניה וכן על ידי נהר הקולורדו. בשטחו של חצי האי ארבעה אזורי מדבר מרכזיים.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אקלים

הטמפרטורה הממוצעת היא 25 מעלות צלזיוס. החודש הכי חם הוא אוגוסט (33 מעלות צלזיוס) והחודש הכי קר הוא דצמבר (15 מעלות צלזיוס). כמות המשקעים הממוצעת היא 192 מילימטרים בשנה. חודש אוגוסט הוא החודש הגשום ביותר (69 מ"מ גשם), וחודש מאי הוא החודש היבש ביותר (1 מ"מ גשם).
הערות שוליים

↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007284648305171  BNE: XX5141762  GND: 4075382-7  LCCN: sh85011050  NARA: 10046185  NKC: ge801133  NSK: 000562958  SUDOC: 028036905  VIAF: 315149350   WorldCat (עם VIAF): 315149350 
ערך זה הוא קצרמרבנושא גאוגרפיה של מקסיקו. אתם מוזמנים לתרום לוויקיפדיה ו.
טבח התלמידים בפשאוור

| --- | --- |

בית הספר שבו התרחשה המתקפה
 תאריך:  16 בדצמבר 2014 
 מקום:  בית הספר הצבאי ציבורי פשאוור 
 קואורדינטות:  34°00′49″N 71°32′10″E﻿ / ﻿34.013611111111°N 71.536111111111°E﻿ / 34.013611111111; 71.536111111111
 סוג:  טבח 
 הרוגים:  156 
 פצועים:  114 
 מבצע:  Inayat Ullah 
 פשאוור, פקיסטן (למפת פקיסטן מוגדלת) בית הספר בפשאוור(למפת פקיסטן רגילה) בית הספר בפשאוור
 
טבח התלמידים בפשאוור היה אירוע בו פרצו שבעה טרוריסטים מארגון הטליבאן ב-15 בדצמבר 2014 לבית ספר בעיר פשאוור שבצפון מערב פקיסטן. 145 אנשים נרצחו, ביניהם 132 תלמידים בגילאים 6–16. עשרות תלמידים נוספים נפצעו ופונו לבית החולים המקומי. כלי התקשורת במדינה דיווחו על חילופי אש בין המחבלים לכוחות הצבא. הטבח היה לאירוע הטרור החמור ביותר מאז הפיגוע בקראצ'י ב-2007.
שבעה חמושים נכנסו למבנה בית הספר המכיל בדרך כלל כ-1,000 אנשים מורים ותלמידים. בית הספר מנוהל על ידי הצבא ולומדים בו ילדיהם של אנשי צבא פקיסטן. התוקפים החלו לירות על כל הנקרה בדרכם, על פי אופי ההתקפה נראה שלא הייתה לתוקפים מטרת מיקוח ולא נעשה ניסיון של השארת חטופים, אלא להרוג ככל שניתן, כולל ילדים, נערים וצוות המורים.
ראש ממשלת פקיסטן, נוואז שריף, הבטיח כי האחראים למתקפה המחרידה "לא יזכו לרחמים". דובר הטליבאן אמר כי ארגונו לוקח אחריות למתקפה. ”המחבלים המתאבדים שלנו נכנסו לבית הספר. יש להם הוראות לא לפגוע בילדים אלא רק באנשי הצבא. זוהי נקמה על המתקפה של הצבא בצפון ווזיריסטן”, אמר דובר הארגון בהתייחסו לפעולות של צבא פקיסטן בצפון המדינה הנמשכות מאז חודש יוני האחרון.
על פי סוכנויות הידיעות ופרשנים רבים, אופי ההכנות לאירוע והפיגוע עצמו היו דומים מאוד למשבר בני הערובה בבסלאן (2004).
כתגובה לפיגוע, פקיסטן חידשה את עונש המוות, הגבירה את המלחמה בצפון-מערב פקיסטן, והסמיכה בתי דין צבאיים לשפוט אזרחים שביצעו פיגועי טרור. 16 מחבלים שהשתתפו בפיגוע נתפסו ונשפטו. ב-2 בדצמבר 2015 נגזר על ארבעה מחבלים עונש מוות בתלייה. הנאשמים האחרים ערערו לבית המשפט העליון של פקיסטן, אך ערעורם נדחה.
מתכנן הפיגוע, עומר ח'אליד, לא נתפס. באוקטובר 2017 דווח כי הוא נהרג בתקיפת כלי טיס בלתי מאויש של צבא ארצות הברית באפגניסטן, אך מאוחר יותר הדיווח התגלה כשגוי, והוא נוסף לרשימת המבוקשים.
ראו גם

הפיגוע באוניברסיטת באצ'ה חאן (2016)
חנון בן נחש

| --- | --- |
 אב:  נחש העמוני 
 פטירה:  980 לפנה״ס? 
 
חנון משפיל את השגרירים של דוד
חנון העמוני היה מלך בני עמון בתקופת דוד מלך ישראל, בראשית ימי המלוכה בישראל. חנון היה בנו של נחש העמוני, וירש ממנו את מלכותו על ממלכת בני עמון שבעבר הירדן המזרחי. בימיו נכבשה ממלכת בני עמון על ידי ממלכת ישראל המאוחדת.
המלחמה בדוד

המקרא מספר שאחר מות אביו של חנון, שלח דוד המלך לחנון שני שליחים לנחמו, משום שאביו עשה עימו חסד. יועצי חנון הסיתו אותו נגד דוד ושכנעו אותו שדוד אינו מבקש לנחמו, אלא לרגל אחריו לקראת מלחמה. חנון קיבל את פרשנותם, ביזה את שליחי דוד וסילק אותם. דוד הבין שחנון הכריז עליו מלחמה, ושחנון שכר כמה עמים ארמים לסייע לו במלחמתו נגד דוד.
בסופו של דבר, אחרי מלחמה ארוכה ועקובה מדם, הפסידו הארמים ובני עמון והשתעבדו תחת דוד למשך תקופה ארוכה מאוד.
בספרות בתר־מקראית

חז"ל הסבירו מה החסד שעשה נחש העמוני עם דוד[דרושה הבהרה]. הם ביקרו את דוד על ששלח מנחמים לחנון, חרף איסור התורה שלא לדרוש שלומם וטובתם של בני עמון, ותלו בכך את כל הצרות שבאו בעקבות בקשתו לנחם את חנון.
ראו גם

מלכי עמון
הערות שוליים

↑  ספר שמואל ב, פרקים י'-י"ב.
↑  מדרש תנחומא (בובר) פרשת וירא, כ"ה. ראו: עומר פדור, "איסור בני לוט לבוא בקהל", ביטאון אסיף, א, עמ' 22–23, הערה 22
↑  במדבר רבה (וילנא) כ"א, ה'.
ערך זה הוא קצרמרבנושא אישים. אתם מוזמנים לתרום לוויקיפדיה ו.
טומיסלב ארצג

טומיסלב ארצג (בקרואטית: Tomislav Erceg; נולד ב-22 באוקטובר 1971 בספליט שבקרואטיה) הוא כדורגלן עבר קרואטי ששיחק בעמדת החלוץ. ארצג ערך ארבע הופעות במדי נבחרתו הלאומית וכבש שער אחד במשחק ידידות נגד טורקיה ביוני 1997.
ארצג התחיל את הקריירה המקצועית בשיבניק הקרואטית בשנת 1990, לאחר עונתו הראשונה עבר להיידוק ספליט. לאחר שלוש עונות בהיידוק, ארצג החל לשחק במספר מדינות בעולם ומהן שווייץ, גרמניה, איטליה, ספרד, טורקיה, יפן וישראל. בעונת 04–2003, ארצג הגיע לישראל ושיחק בהפועל פתח תקווה, הוא סיים את העונה עם 12 שערים ב-29 הופעות. בעונת 05–2004, כששיחק ברייקה מליגת העל הקרואטית, הוא כבש 17 שערים והיה מלך השערים בליגה באותה עונה.
נכון למאי 2010, ארצג מדורג במקום החמישי בטבלת מלכי השערים של הליגה הקרואטית בכל הזמנים עם 97 שערים.
חזית אבחזיה במלחמת גאורגיה–רוסיה

חזית אבחזיה במלחמת גאורגיה–רוסיה בה פלש צבא של רוסיה בסיוע הבדלנים האבחזים לשטחי גאורגיה. הרוסים פתחו למעשה בחזית נוספת לאחר המהלך הצבאי של גאורגיה כנגד הבדלנים האוסטים. במהלך הפלישה כבשו הרוסים והאבחזים את קודורי עילית, החלק הגאורגי היחיד של חבל אבחזיה שנותר בשליטת גאורגיה לאחר מלחמת אבחזיה (1991-1992). הרוסים המשיכו וכבשו רצועה נוספת בתוככי גאורגיה שהגיעה עד לעיר הנמל פותי.
פעולות האיבה החלו כאשר צבא אבחזיה פתח, ביום השלישי למלחמת האוסטית השנייה, ב-9 באוגוסט 2008, במבצע לסילוק הנוכחות הגאורגית מקודורי עילית, והחל להפציץ את עמדות הגאורגים בקודורי. יחד עם המתקפה האווירית התקדמו כוחות קרקעיים לכיבוש העמדות.
רקע

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מהלכים מוקדמים

ב-10 באוגוסט 2008 החלו האבחזים בגיוס המילואים בצורך סילוק את הכוחות הגאורגיים מאבחזיה. נשיא הרפובליקה הבדלנית, סרגיי בגאפש, הוציא צו לגיוס מילואים כללי. יחד עם פעולות האבחזים התקדמו כוחות של הצבא הרוסי לעבר הגבול עם גאורגיה כשמטרתם היא מצד אחד לתמוך בפעולות האבחזים ומצד שני לאגף את הכוחות הגאורגים שנלחמו בדרום אוסטיה, ולתקוף אותם ממערב. המטרה המוצהרת של הכוחות הרוסיים, כפי שדווח בערוץ הטלוויזיה הרוסי NTV, לתגבר את כוחות "שמירת השלום" שכבר מוצבים באבחזיה.
יחד עם הכוחות שפעלו באבחזיה הציבו הרוסים שייטת של הצי הרוסי בים השחור והטילו למעשה מצור על נמלי הים הגאורגיים. על פי הדיווח של הצי הרוסי, יצאה, ביום ראשון ה-10 באוגוסט, קבוצת אוניות מצי הים השחור של רוסיה ובכללם ספינת הטילים "מוסקבה", ונערכה מול לחופיו המזרחיים של הים השחור, מול חופי גאורגיה. ספינת-הטילים "מוסקבה", יחד עם סירת-משמר וספינות אספקה, הגיעו מהבסיס הימי של רוסיה, סבסטופול, בחצי האי קרים האוקראיני. קודם לכן הצהיר דובר הממשל הבדלני של אבחזיה כי הממשל האבחזי וכוח "שמירת השלום" הרוסי המוצב באבחזיה, ביקשו מרוסיה לתגבר את נוכחותה הימית בחופי אבחזיה לאחר שאניית-מלחמה גאורגית ניסתה להתקרב לחופי אבחזיה.
הממשלה הגאורגית דיווחה כי היקף כוחות הקרקע הרוסיים שהגיעו לאבחזיה עולה על 4,000 חיילים. המפקד הצבאי של כוחות "שמירת השלום" הרוסי, אלכסנדר נוביצקי, העריך כי מספר החיילים הרוסים המוצבים באבחזיה הוא 9,000 צנחנים ו-350 כל רכב משוריינים. סוכנות ידיעות אי.פי. דיווחה כי נצפו 135 כלי רכב צבאיים רוסיים, כולל טנקים, המתקדמים לעבר עמק קודורי. הכוח שהתקדם כלל טנקים, נגמ"שים ושלוש יחידות של ארטילריה.
אולטימטום לגאורגיה

על פי האתר הרשמי של נשיא אבחזיה הבדלנית, הציב הנשיא, סרגיי בגאפש, ב-10 באוגוסט, תאריך יעד להתפנותם של הגאורגים מעמק קודורי. ב-11 באוגוסט, הכריזו בכוחות הרוסיים על אולטימטום לכוחות הגאורגיים המוצבים סמוך לאבחזיה, להתפרק מנשקם עד לשעה 6:00 בבוקר או שיתמודדו פנים מול פנים כנגד הרוסים, ויפורקו מנשקם בידי הצבא הרוסי.
מהלך הקרב

מטוסי קרב אבחזים וארטילריה המשיכו להפגיז את העמדות הגאורגיות בקודורי גם ביום השני לתחילת  פעולות האיבה באבחזיה. נשיא אבחזיה הבדלנית הצהיר כי ”למעלה מ-1,000 חיילים אבחזים מובחרים” מעורבים במבצע כנגד הכוחות הגאורגים.
פלישה לגאורגיה גופא

הכוחות הרוסיים פלשו לגאורגיה מתחום הרפובליקה הבדלנית של אבחזיה, וערכו פשיטה על העיר סנקי, כשמטרתם המוצהרת של הרוסים הייתה לאגוף את הכוחות הגאורגיים הנלחמים בדרום אוסטיה. 30 אנשים חמושים ומעל ל-20 משאיות מלאות בחיילים רוסים נכנסו לסנקי והשתלטו על הבסיס הצבאי הסמוך לעיר, שננטש בעבר על ידי הצבא הסובייטי.
עוזרו של מפקד כוחות "שמירת השלום", אלכסנדר נוביצקי, טען כי במהלך משימות הסיור של חיל האוויר הרוסי הופלו שני הליקופטרים גאורגיים, מסוג MI-24 ו-MI-8, בבסיס חיל האוויר בסנקי השייכים לחיל האוויר הגאורגי.
הערות שוליים

↑  ‏. תריסרי כלי רכב רוסיים שמים פעמיהם לכיוון עמק המפתח, 12.8.2008, חדשות יאהו, (באנגלית)
↑  ‏דבר נשיא אבחזיה לאזרחים, 10.8.2008, (רוסית)
חבל ארץ

חבל ארץ או אֵזור הוא יחידת שטח בעלת תכונות מסוימות זהות או דומות המייחדות אותו. הענף הגאוגרפי העוסק בחקר חבלי-ארץ נקרא "גאוגרפיה חבלית".
סוגי אזורים

אזור טבעי – אזור המוגדר על ידי:
צורות-נוף טבעיות – נהר, עמק, הר (דוגמה: עמק חרוד)
אקלים (הנגב)
צמחייה (מדבר יהודה, הרי ירושלים)
סוג קרקע (רמת הגולן)
אזור חברתי – כינוי תרבותי המתייחס לקיבוץ אוכלוסין (דוגמאות – גוש דן, הקריות, גב ההר), או לקבוצת יישובים (בקעת אונו, חבל לכיש, גוש עציון).
אזור מדיני – אזור המוגדר על ידי גבולות מדיניים (אצבע הגליל), או קווי שביתת נשק (פרוזדור ירושלים, יהודה ושומרון, מזרח ירושלים). ישנם גם כינויים למקומות עקב קרבות שהתחוללו בהם (כיס פלוג'ה, ארץ המרדפים), או משום אכלוסם ביישובי-ה'אחר' החברתי (המשולש).
אזור מינהלי – כינוי ליחידת-שטח המוגדרת על ידי המדינה לצרכיה. לעיתים היא נקראת מחוז או נפה, או שהיא נקראת פשוט "אזור".
אזור היסטורי – כינוי לשטח בעל ייחוד עצמי השואב את ערכו מהעבר. הוא יכול להיות מדינה לשעבר (גליציה), אזור-מינהלי לשעבר (פרובאנס), שטח-התיישבות לשעבר (גוש קטיף) וכדומה. יש שאזור היסטורי עדיין נושא כיום תכונות חברתיות או כלכליות ייחודיות. כן קורה גם ששם היסטורי ניתן לאזור טבעי (השרון, יהודה) או אפילו למדינה (צרפת, ספרד).
ישנם אזורים שמשלבים בין מרכיבים אלו. אזור כלכלי משלב את תכונותיו הטבעיות של מקום מסוים עם התנאים החברתיים או הפוליטיים המשפיעים על מידת ניצולן. כדוגמאות לאזורים כלכליים נמנים אזורי משאבי טבע ואזורי תיירות. אזורים דתיים מושפעים מתכונות חברתיות ויוצרים מציאויות פוליטיות (דוגמה היא מדינת האפיפיור), צבאיות (ממלכת ירושלים) או חברתיות ("חגורת התנ"ך" בדרום ארצות הברית).
לקריאה נוספת

משה ברור, "חבל/חבלי", לקסיקון גאוגרפי, (עמ' 8), הוצאת יבנה, תשס"א.
טוויסטד סיסטר

| --- | --- |

טוויסטד סיסטר
 מקום הקמה:  אויסטר ביי 
 תקופת הפעילות:  1972–1987, 1997 – 2016
 סוגה:  הבי מטאל, גלאם מטאל
 חברת תקליטים:  אטלנטיק רקורדס 
 www.twistedsister.com
 פרופיל ב-IMDb
 חברים
 די שניידר (אנ')   ג'יי ג'יי פרנץ'   אדי אוג'דה   מארק מנדוזה   אנת'וני ג'וד פרו
 
טוויסטד סיסטר (באנגלית: Twisted Sister - "אחות מעוותת") הייתה להקת הבי מטאל מניו יורק, שהתפרסמה בעיקר בזכות שני להיטיה "We're Not Gonna Take It" ו-"I Wanna Rock". הלהקה מאופיינת בסגנון הגלאם שלה, הכוללות איפור רב ותלבושות פרובוקטיביות.
היסטוריה

הלהקה הוקמה בתחילת שנות ה-70, אך הפריצה שלהם החלה בשנות ה-80, אחרי מאבק ממושך בניסיון להגדיר את עצמם ואת אופי הלהקה.
בתחילת שנות ה-80 פרצה הלהקה לתודעת הציבור האמריקאי דרך MTV בעזרת שירים כמו "We're Not Gonna Take it" ו-"You Can't Stop Rock & Roll". עד אז הוציאה הלהקה שני אלבומים, אך לא זכתה לתהילה.
אלבומם השלישי שיצא ב-1984 "Stay Hungry" מכר כ-5 מיליון עותקים, מה שהביא את הלהקה לגדולה, ולהופעות חוזרות ונשנות של הקליפים שלהם בטלוויזיה. שירה המפורסם "I Wanna Rock" הפך לשיר קאלט באותה תקופה. בתקופה זו נושא עיקרי בשירי הלהקה היה קונפליקטים בין הורים לילדים, וכן ביקורת על מערכת החינוך.
שנה לאחר מכן הוציאה הלהקה את אלבומה הרביעי שנחל כישלון, הפופולריות של הלהקה ירדה, ושיריהם לא הושמעו כבעבר בשל תוכנם הלא חינוכי. אך למרות זאת הלהקה הצליחה בזכות שני הלהיטים שלה "I Wanna Rock" ו-"We're Not Gonna Take It" והמשיכה להופיע ברחבי העולם יחד עם שירים מוצלחים חדשים שהוציאו באלבומים הבאים שלהם ושירה שוב ושוב של אותם להיטים והצליחה בזכות זה עד שלבסוף ב-2016 היא התפרקה עקב מותו של המתופף איי ג'יי פרו (אנ').